അരിതാ ബാബുവിന്റെ തോല്വി കെപിസിസി പുനരന്വേഷണം തുടങ്ങി കായംകുളം: നിയമസഭ തിരഞ്ഞെടുപ്പില് യു.ഡി.എഫ്. സ്ഥാനാര്ഥി അരിത ബാബു തോല്വി സംബന്ധിച്ച് കെ.പി.സി.സി നിയോഗിച്ച കമീഷന് പുനരന്വേഷണം തുടങ്ങി. പിജെ ജോയിയാണ് കമീഷന്റെ മേല്നോട്ടം നിര്വ്വഹിക്കുന്നത്. വിഷയത്തില് ഉചിതമായ റിപ്പോര്ട്ട് ഒരാഴ്ച്ചയ്ക്കുള്ളില് കെപിസിസിക്ക് നല്കുമെന്ന് പി.ജെ ജോയ് വ്യക്തമാക്കി. വിഷയത്തില് മണ്ഡലം പ്രസിഡന്റുമാരോടും നേതാക്കളോടും കമ്മറ്റി വിവരങ്ങള് ആരായും. അതേസമയം നേരത്തെ കെ.പി.സി.സി നിയോഗിച്ച മൂന്നംഗ കമ്മീഷന് തോല്ക്കാനുണ്ടായ കാരണങ്ങളെ കുറിച്ച് അന്വേഷണം നടത്തിയിരുന്നു. ഈ അന്വേഷണത്തില് അപാകതയുണ്ടായതായി ആരോപണം ഉയര്ന്നതിന് പിന്നാലെയാണ് പുതിയ കമ്മറ്റിയെ നിയോഗിച്ചത്. യുഡിഎഫ് വിജയ സാധ്യതയുണ്ടായിരുന്ന കായകുളം മണ്ഡലത്തില് എല്ഡിഎഫ് സ്ഥാനാര്ത്ഥി യു പ്രതിഭയാണ് വിജയിച്ചത്.